Diari Oficial de la Generalitat Valenciana


Sumari del DOGV 6969, del 20-02-2013 (2013/1790)

RESOLUCIÓ de 28 gener de 2013, de la Direcció General de Recursos Humans, per la qual es convoca la borsa de treball temporal per al nomenament de personal laboral, grup D, auxiliar de clínica, per a la província de Castelló.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/1790


Data del document
:   28-01-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 28 gener de 2013, de la Direcció General de Recursos Humans, per la qual es convoca la borsa de treball temporal per al nomenament de personal laboral, grup D, auxiliar de clínica, per a la província de Castelló. [2013/1790]
Mitjançant una resolució de 6 d'abril de 2009, de la Direcció General d'Administració Autonòmica, es va convocar la borsa de treball temporal per a la contractació de personal laboral, grup D, auxiliar de clínica, derivada de l'oferta d'ocupació pública de l'any 2004, que continua en vigor. No obstant això, considerant la necessitat de provisió temporal de llocs de treball de l'Administració de la Generalitat de la naturalesa laboral esmentada, grup D, auxiliar de clínica, i atés que no hi ha actualment personal disponible en la borsa d'esta categoria ni d'altres afins a la província de Castelló, així com que no és imminent la convocatòria de cap procediment selectiu per a esta categoria, cal constituir una borsa lliure de treball per a la província esmentada.
L'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball de l'Administració del Govern Valencià (DOCV 25.01.2006) disposa, en l'article 1, que esta té com a objecte regular la constitució i funcionament de les borses de treball per a l'exercici provisional de llocs de treball, per mitjà del nomenament de personal funcionari o per mitjà de la contractació laboral temporal, segons corresponga a la naturalesa jurídica funcionarial o laboral dels llocs que es pretenga cobrir.
L'apartat dos de l'article 5 de l'orde esmentada disposa, així mateix, que les borses de treball es convocaran mitjançant una resolució de la direcció general competent en matèria de funció pública i que les sol·licituds d'integració seran baremades per la Comissió de Seguiment de les Borses de Treball Temporal de conformitat amb el barem que regula l'article 10.
D'altra banda, cal significar que, pel fet de no haver-se realitzat amb caràcter previ proves selectives en què s'avale que els aspirants a la borsa de treball temporal posseïxen els coneixements específics per a l'exercici dels llocs d'esta especialitat, resolucions judicials recents emeses en relació amb els requisits de titulació necessaris en les borses de treball d'auxiliar de clínica requerixen que s'exigisca per a les borses lliures la titulació d'Auxiliar d'Infermeria o equivalent per a formar-ne part.
En virtut d'això i fent ús de les facultats que té conferides esta Direcció General de Recursos Humans, de conformitat amb el que establix el Decret 189/2012, de 21 de desembre, del Consell, pel qual s'aprova el Reglament Orgànic i Funcional de Conselleria de Justícia i Administracions Públiques, resolc:
Primer. Convocatòria de la borsa de treball temporal
Convocar la constitució de la borsa de treball temporal per al nomenament de personal laboral, grup D, auxiliar de clínica, per a la província de Castelló, a fi que, quan les necessitats del servici ho requerisquen, puguen proveir-se provisionalment llocs de treball classificats perquè siguen proveïts pel personal esmentat de l'administració de la Generalitat, de conformitat amb el que establix l'Orde de 17 de gener de 2006, de la Conselleria de Justícia, Interior i Administracions Públiques, reguladora de la matèria mencionada.
Segon. Requisits
1. Per a formar part de la borsa cal:
a) Posseir el títol d'Auxiliar d'Infermeria o equivalent (s'entén per equivalent Tècnic/a de Cures Auxiliars d'Infermeria -grau mitjà de branca sanitària- o Tècnic Auxiliar d'Infermeria -primer grau de branca sanitària) o complir les condicions per a obtindre'l abans de la finalització del termini de presentació de sol·licituds. Les equivalències dels títols al·legats hauran de ser justificades per les persones interessades.
b) No estar en actiu en llocs de treball del mateix grup i especialitat que la que es convoca, en llocs de treball proveïts per la Direcció General de Recursos Humans. Este personal podrà integrar-se en esta borsa després del seu cessament, de conformitat amb el que disposa el punt 5 del resolc quint d'esta resolució.
2. La possessió dels requisits de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat; en este cas serà suficient al·legar-ho. La resta dels requisits exigits hauran d'acreditar-se abans de ser contractats, en el termini que l'òrgan competent concedisca a este efecte.
3. L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que s'expressa en l'apartat següent. En cas d'igualtat de puntuació, prevaldrà l'obtinguda pel personal discapacitat. Si l'empat es produïx entre persones discapacitades, es triarà la de major percentatge de minusvalidesa. Si encara persistix l'empat, caldrà ajustar-se a la puntuació obtinguda en cada apartat del barem, començant pel primer. Finalment, es dirimirà a favor de la persona sol·licitant de major edat.
Tercer. Barem de mèrits
Les persones aspirants seran ordenades considerant els mèrits i situacions següents:
1. Experiència professional:
- Temps de servicis prestats en llocs de treball de naturalesa laboral, classificats per a ser proveïts per personal del grup D, auxiliar de clínica, les competències dels quals en matèria de personal siguen exercides per la Conselleria d'Hisenda i Administració Pública segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: 0,35 punts per cada mes complet de servici en actiu.
- Temps de servicis prestats en llocs de treball de l'administració de la Generalitat, les competències dels quals en matèria de personal siguen exercides per la Conselleria d'Hisenda i Administració Pública segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici en actiu.
- Temps de servicis prestats en altres administracions públiques en llocs de treball de naturalesa laboral, classificats per a ser proveïts per personal del grup D, auxiliar de clínica: 0,05 punts per cada mes complet de servici en actiu.
El màxim de punts que es pot obtindre per este apartat serà de 28 punts.
2. Proves selectives:
Per a superar l'exercici de la fase d'oposició del procés selectiu per a l'ingrés en l'Administració de la Generalitat, grup D, auxiliar de clínica, sector laboral, Convocatòria 54/2008 -torn d'accés lliure i discapacitats- i convocatòria 55/2008 -torn de promoció interna-: 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de major nivell.
4. Idiomes comunitaris:
Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els títols esmentats no hagen sigut objecte de valoració per un altre apartat del barem.
5. Altres titulacions oficials:
Per posseir títols acadèmics iguals o superiors al que s'exigix per a l'exercici dels llocs que es cobrixen: 1,5 punts per títol addicional expedit oficialment, fins un màxim de 3 punts. Es requerirà, en tot cas, la presentació de totes les titulacions al·legades, incloent-hi la que figura com a requisit per a ingressar en la borsa, i no es presumirà la possessió de les titulacions de nivell inferior.
La superació de les proves d'accés als diferents nivells educatius únicament s'entendran vàlides com a compliment del requisit d'accés si no s'està en possessió de la titulació exigida, i, en cap cas, seran valorades com a mèrit.
6. Personal discapacitat:
- Quan el grau de discapacitat siga igual o superior al 33 %: 2,5 punts.
- Quan el grau de discapacitat siga igual o superior al 65 %: 5 punts.
Quart. Acreditació dels mèrits i situacions
Els mèrits que s'acaben d'assenyalar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes d'este barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.
Respecte dels servicis prestats en llocs de treball de l'administració de la Generalitat, gestionats per la Direcció General de Recursos Humans, seran comprovats d'ofici.
2. Proves selectives: sense perjuí que siga al·legat per les persones sol·licitants, es comprovarà d'ofici la superació de l'exercici de la fase d'oposició per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià. Únicament es valoraran els certificats provisionals fins que la Junta Qualificadora de Coneixements del València no haja expedit els certificats acreditatius definitius.
4. Idiomes comunitaris: títols oficials expedits o homologats per l'òrgan competents o certificats oficials emesos per les escoles oficials d'idiomes. Les paperetes no serviran com a acreditació.
5. Altres titulacions: fotocòpia compulsada del títol acadèmic oficial expedit per l'òrgan competent.
En aquells casos en què l'expedició del títol es trobe en tràmit, la titulació es podrà acreditar per mitjà de la presentació del certificat acadèmic de finalització d'estudis expedit per la universitat, junt amb el rebut de pagament de les taxes corresponents.
Respecte de les titulacions acadèmiques no universitàries, si no es presenta el títol oficial, podran ser acreditades per mitjà d'un certificat de l'autoritat educativa competent, en el qual haurà de constar necessàriament el número de registre, número de sèrie i data d'expedició, i, si pertoca, indicació del llibre i foli.
En el cas de trobar-se en tràmit l'expedició del títol, es podrà presentar un certificat acadèmic de finalització d'estudis expedit per l'òrgan competent junt amb el rebut del pagament de les taxes corresponents.
6. Personal discapacitat:
- Certificat justificatiu del grau de discapacitat igual o superior al 33 % expedit per l'òrgan competent.
- Certificat de capacitats als efectes de demanda d'ocupació, o si pertoca, l'acreditació d'haver-lo sol·licitat.
Tota la documentació haurà d'anar confrontada degudament. Altrament, es tindrà per no presentada.
Quint. Sol·licituds de participació i procediment de constitució
1. Les persones aspirants hauran de presentar la sol·licitud d'inscripció, el full d'autobaremació i la documentació acreditativa del compliment dels requisits a què es referix l'apartat segon, així com dels mèrits al·legats, en el termini de 10 dies hàbils, comptador des de l'endemà de la publicació d'esta resolució en el Diari Oficial de la Comunitat Valenciana, a les seus de la Conselleria d'Hisenda i Administració Pública d'Alacant, Castelló i València o en qualsevol de les oficines públiques que disposa l'article 38 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses de Treball Temporal que establix l'article 12 de l'Orde de 17 de gener de 2006, de la Conselleria de Justícia, Interior i Administracions Públiques, analitzarà les sol·licituds i efectuarà la baremació de mèrits al·legats per les persones aspirants, i procedirà a integrar-les en la borsa d'acord amb la puntuació resultant. La composició provisional de la borsa es farà pública en la pàgina web de la Direcció General de Recursos Humans i als taulers d'anuncis de la seu central i direccions territorials de la Conselleria d'Hisenda i Administració Pública.
3. En el cas que el nombre de sol·licituds siga molt superior a l'estimació de vacants que es preveja cobrir, la Comissió de Seguiment d'Ocupació Temporal podrà acordar-ne l'exclusió de les persones sol·licitants que no superen, segons l'autobaremació efectuada, una determinada puntuació mínima.
4. Les persones interessades disposaran d'un termini de 10 dies hàbils comptador des de l'endemà de la publicació de la llista provisional, per a formular les al·legacions que estimen oportunes en relació amb la puntuació atorgada. La Comissió de Seguiment estudiarà les al·legacions presentades i, en el termini màxim d'un mes, formularà una proposta de la llista definitiva a la Direcció General de Recursos Humans, que dictarà una resolució i n'ordenarà la publicació als llocs indicats anteriorment.
5. Una vegada finalitzat el termini establit en el punt 1, el personal laboral que cesse en llocs que hagen sigut proveïts des de la Direcció General de Recursos Humans, de la mateixa naturalesa jurídica, grup, i categoria laboral de la borsa convocada, disposarà igualment d'un termini de 10 dies hàbils, comptador a partir de la notificació del cessament, o del cessament si este fóra posterior, per a presentar davant de la Comissió de Seguiment de les Borses de Treball Temporal la sol·licitud d'inscripció en la borsa i el full d'autobaremació junt amb la documentació acreditativa de la possessió del requisit de titulació i dels mèrits al·legats, als mateixos llocs a què s'ha fet referència en el primer punt.
Cal haver obtingut els mèrits amb anterioritat a la finalització del termini de presentació de sol·licituds que s'obri amb la publicació d'esta resolució.
6. La sol·licitud d'inscripció i el full d'autobaremació als quals es referixen els punts precedents, s'adjunten com a annexos I i II a esta resolució.
Els mèrits que no consten inscrits i que no s'acrediten en la manera establida en els apartats quart i quint, punt 1, no es valoraran; les titulacions acadèmiques, acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en la borsa.
Sext. Àmbit territorial de la borsa
L'àmbit territorial d'esta borsa de treball és únicament per a la província de Castelló, i la provisió de llocs, amb caràcter temporal, s'efectuarà segons el que disposa l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques.
Sèptim. Normes de funcionament
Esta borsa s'ajustarà en el funcionament al que disposa l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, així com als criteris de la Comissió de Seguiment de Borses.
Octau. Borses anteriors
De conformitat amb el que establix la disposició transitòria segona de l'Orde esmentada en l'apartat anterior, a partir de la constitució definitiva d'esta borsa, quedarà sense efecte la d'esta categoria laboral que estiga en vigor amb anterioritat, a la província de Castelló.
Esta resolució posa fi a la via administrativa i contra esta es pot interposar un recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà del dia que es publique, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si no s'hi recorre en reposició, i d'acord amb el que disposen els articles 8, 14 i 46 de la Llei 29/1998, de 13 de julio, Reguladora de la Jurisdicció Contenciosa Administrativa, els interessats poden interposar un recurs contenciós administratiu davant del Jutjat Contenciós Administratiu de València, en el termini de dos mesos comptar des de l'endemà de la publicació d'esta resolució.
Les citacions en els recursos contenciosos administratius que se substancien contra esta resolució es faran per mitjà de la inserció de l'edicte corresponent en el Diari Oficial de la Comunitat Valenciana.
València, 28 de gener de 2013.- La directora general de Recursos Humans: Ana Brugger Navarro.
ANNEX I / ANEXO I